კლაუდია ალექსანდერი

**კლაუდია ჯოან ალექსანდერი** (დ. 30 მაისი, 1959 – გ. 11 ივლისი, 2015) — კანადაში დაბადებული ამერიკელი სამეცნიერო მკვლევარი, რომელიც სპეციალიზდებოდა გეოფიზიკაში და პლანეტარულ მეცნიერებაში.
კლაუდია მუშაობდა ამერიკის შეერთებული შტატების გეოლოგიურ სამსახურში და NASA-ს რეაქტიული მოძრაობის ლაბორატორიაში. კლაუდია ჯოანი იყო NASA-ს „გალილეოს“ მისიის  იუპიტერისკენ მიმართული პროგრამის ბოლო პროექტის მენეჯერი. გარდაცვალებამდე კი ასრულებდა პროექტის მენეჯერისა და მეცნიერის მოვალეობებს ევროპის მიერ ხელმძღვანელებულ „როზეტას“ მისიაში, სადაც NASA მონაწილეობდა კომეტა ჩურიუმოვ–გერასიმენკოს შესწავლაში.

## განათლება
1983 წელს ალექსანდერმა მიიღო ბაკალავრიატის ხარისხი კალიფორნიის უნივერსიტეტში, ბერკლი გეოფიზიკაში,

1993 წელს ალექსანდერმა მიიღო დოქტორის ხარისხი ატმოსფერულ, ოკეანურ და კოსმოსურ მეცნიერებებში, სპეციალიზაციით კოსმოსური პლაზმის ფიზიკაში, მიჩიგანის უნივერსიტეტიდან.

## კარიერა
ალექსანდერი მუშაობდა ამერიკის შეერთებული შტატების გეოლოგიურ სამსახურში, სადაც კლაუდია იკვლევდა ფლატების ტექტონიკას, და ეიმსის კვლევით ცენტრში, სადაც შეისწავლებდა იუპიტერის მთვარეებს, სანამ 1986 წელს NASA-ს რეაქტიული მოძრაობის ლაბორატორიაში გადავიდოდა, სადაც 30 წლის განმავლობაში მუშაობდა.  ალექსანდერი მუშაობდა სამეცნიერო კოორდინატორად პლაზმის ტალღების ინსტრუმენტზე გალილეოს ხომალდში, შემდეგ კი გახდა მისიის პროექტის მენეჯერი მისიის საბოლოო ეტაპზე. ატმოსფეროს აღმოჩენა, უფრო კონკრეტულად „ზედაპირზე შეზღუდული ეგზოსფერო“, აიძულა მეცნიერები გადაეფასებინათ წარმოდგენები, რომ გალიადე იყო ინაქტიური მთვარე. 

## მეცნიერება და საზოგადოებრივი საქმიანობა
ალექსანდერი მუშაობდა მრავალფეროვან კვლევებზე, მათ შორის: კომეტების ევოლუცია და შიდა ფიზიკა, იუპიტერი და მისი მთვარეები, მაგნეტოსფეროები, ფლატების ტექტონიკა, კოსმოსური პლაზმა, მზის ქარის არათანაბრობები და გაფართოება, ვენერა. კლაუდია ასევე თანამშრომლობდა პროექტის გუნდთან სამეცნიერო კოორდინატორად „კასინის“ მისიაში სატურნის შესასწავლად. ალექსანდერმა დაწერა 14 სამეცნიერო ნაშრომი. კლაუდია ჯოანი ითვლებოდა მაგალითად ბევრ ფერადკანიან ქალისთვის STEM-ში, ეხმარებოდა უმაღლესი განათლების მიღებაში.  ალექსანდერი ასევე მენტორობდა ახალგაზრდებს, განსაკუთრებით ფერადკანიან გოგონებს, მეცნიერების მიმართ ინტერესის გაძლიერებისთვის.

## პირადი ცხოვრება
სამეცნიერო საქმიანობის გარდა, ალექსანდერს ჰქონდა დიდი ინტერესი წერისადმი. ალექსანდერმა დაწერა საბავშვო წიგნები, მათ შორის „Windows to Adventure“ სერიის ზოგიერთი ნაწილი, Which of the Mountains Is Greatest of All? და Windows to the Morning Star. კლაუდია ჯოანი ასევე წერდა მეცნიერებათა ფანტასტიკას და იყო ამერიკის რომანისტთა ასოციაციის წევრი.

## პრემიები და აღიარებები
ალექსანდერი მიჩიგანის უნივერსიტეტიდან დოქტორის ხარისხის მიღების წელს დაინიშნა „მიჩიგანის წლის ქალი ჰუმანურ ურთიერთობებში“ და იყო პირველ 20 აფრო-ამერიკელ სტუდენტთა შორის, რომლებმაც მოიპოვეს დოქტორის ხარისხი ასტრონომია-ფიზიკაში.

2002 წელს ალექსანდრმა მიიღო Atmospheric, Oceanic and Space Sciences Alumni Merit-ის ჯილდო და ასევე იყო მათი ეროვნული საკონსულტაციო საბჭოს წევრი.

2007 წელს ალექსანდერის პატივსაცემად კლაუდია ალექსანდერის სტიპენდია შეიქმნა უნივერსიტეტის ბაკალავრიატისთვის, ალექსანდერის ბიძის, ჯაილს უილიამსის ინიციატივით.
ალექსანდერი იყო ამერიკის გეოფიზიკური გაერთიანების წევრი, სადაც კლაუდია იყო დივერსიფიკაციის ქვეკომიტეტის თავმჯდომარე. ამერიკის გეოფიზიკური გაერთიანებაში (AGU) კლაუდია განსაკუთრებულ ყურადღებას უთმობდა განათლებასა და მრავალფეროვნებას დედამიწისა და კოსმოსური მეცნიერებების სფეროში.

კლაუდია ჯოანი წევრი იყო "ქალი გეოფიზიკოსების ასოციაში", სადაც მიენიჭა „წლის ქალი“ წოდება.
მიჩიგანის უნივერსიტეტის „ქალები მეცნიერებაში და ინჟინერიაში“ ოფისი ყოველწლიურად გადასცემს ჯილდოს მისი ხსოვნის პატივსაცემად, როგორც წარდგენა მთავარი მიღწევებისა და წვლილისთვის STEM-ში. 2020 წელს American Astronomical Society-ის პლანეტარული მეცნიერებების განყოფილებამ შექმნა Claudia J. Alexander Prize, რომელიც გადაეცემა მეცნიერებს, რომლებმაც მნიშვნელოვანი წვლილი შეიტანეს სფეროში.

გეოფიზიკოსის გარდაცვალების შემდეგ, Miles From Tomorrowland სერიალიდან გამოვიდა ეპიზოდები „A Growing Problem“ და „The Tardigrade Escapade“, კლაუდია ჯოან ალექსანდერის ხსოვნის პატივსაცემად.

## სქოლიო
კატეგორია:დაბადებული 30 მაისი
კატეგორია:დაბადებული 1959
კატეგორია:გარდაცვლილი 11 ივლისი
კატეგორია:გარდაცვლილი 2015
კატეგორია:ქალი მეცნიერები
კატეგორია:გეოფიზიკოსები
კატეგორია:ქალი ფიზიკოსები
კატეგორია:ამერიკელი ფიზიკოსები